तेज गति से मोड़ी बाइक दीवार से टकराई, मौत
बाइक की तेज गति व अनियंत्रण से फिर एक युवक की मौत हाे गई है। पंद्रह दिन के भीतर जिले में सड़क दुर्घटना से मौत का यह सातवां मामला है। ग्राम पिनकापार में रहने वाला 16 वर्षीय घनश्याम पिता चरण यादव मंगलवार की दोपहर 12 बजे अपने घर से चिचोला के लिए निकला था।
गांव से कुछ दूर निकलते ही उसकी तेज रफ्तार बाइक अनियंत्रित होकर पास बने मकान की दीवार से टकरा गई। घटना में घनश्याम के सिर पर गंभीर चोटें आई थी। ग्रामीणों ने उसे छुरिया अस्पताल में इलाज के लिए दाखिल किया गया था, लेकिन उसकी मौत हो गई। ग्रामीणों के मुताबिक घनश्याम घर के सामान के खरीदी के लिए निकाला, जल्द वापस लौटने की हड़बड़ाहट में उसकी तेज रफ्तार बाइक अनियंत्रित हो गई और सवार को संभलने का मौका ही नहीं मिला।
hin_Deva hin_Deva hin_Deva